*memo_z*

Upravni odjel

za komunalni sustav i urbanizam

KLASA: 350-07/12-02/11

URBROJ: 2186-01-06-12-1

Varaždin, 12.12.2012.

Na temelju članka 13. Odluke o uvjetima za postavljanje terasa na javnim površinama u povijesnoj jezgri Grada Varaždina („Službeni vjesnik Grada Varaždina“ broj 1/12) Upravni odjel za komunalni sustav i urbanizam Grada Varaždina objavljuje:

**JAVNI POZIV**

**za postavu terasa na javnim površinama u povijesnoj jezgri grada Varaždina**

**u 2013. godini**

Grad Varaždin poziva vlasnike ugostiteljskih objekata u povijesnoj jezgri grada Varaždina uz koje postoji mogućnost postave terasa da podnesu ponudu za postavu terase u 2013. godini.

Postava terasa moguća je isključivo na lokacijama utvrđenim Zaključkom Gradonačelnika o popisu lokacija za postavu terasa u povijesnoj jezgri grada Varaždina.

Pravo na postavu terase ima pravna ili fizička osoba koja obavlja ugostiteljsku djelatnost u čvrstom objektu uz koji se, u pravilu, nalazi terasa.

Uz ponudu je potrebno priložiti:

- kopiju obrtnice ili izvadak iz sudskog registra sa svim potrebnim podacima,

- potvrdu o podmirenim svim dugovanjima prema Gradu Varaždinu,

- dokaz o obavljanju ugostiteljske djelatnost u čvrstom objektu,

- redni broj lokacije za koju se podnosi ponuda ( iz Zaključka o popisu lokacija za

postavu terasa u povijesnoj jezgri grada Varaždina),

- 70 kuna upravne pristojbe.

Ponude se podnose do 31. prosinca 2012. godine u Upravnom odjelu za komunalni sustav i urbanizam Grada Varaždina, Varaždin, Trg Slobode 12/II.